Assa Traorémuokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Assa Traoré** (s. tammikuussa 1985 Pariisissa) on rasisminvastainen ranskalainen aktivisti. Hän on pidätettäessä kuolleen Adama Traorén sisko, *Comité vérité et justice pour Adaman* perustaja ja poliisiväkivallan vastustaja.

Elämäkerta
----------

### Henkilöhistoria

Assa Traoré syntyi tammikuussa 1985 Pariisin 9. arrondissementissa. Hänen sisaruspiiriinsä kuuluu 17 sisarusta neljästä äidistä. Traorét kasvoivat Boyenvalin alueella Beaumont-sur-Oisessa. Heidän Malissa syntynyt isänsä Mara-Siré kuoli vuonna 1999 46-vuotiaana altistuttuaan asbestille työssään.

Kolmen lapsen äiti Assa Traoré toimi vuoteen 2016 saakka erityisopettajana Sarcellesissa. Hän on myös perustanut pienen vahavaateliikkeen, jonka hän lanseerasi uudelleen vuonna 2019 tuotemerkillä Maison Kaye. 

### Aktivismi veljen kuoleman jälkeen

Assa Traoré oli matkalla Kroatiassa teini-ikäisten lasten kanssa, kun hän sai tietää puhelimitse veljensä Adaman katoamisesta ja kuolemasta vuonna 2016 santarmien pidätettyä hänet. Hän palasi kiireesti Ranskaan ja huolehti perheensä taistelusta veljensä kuoleman olosuhteiden selvittämiseksi. Hän perusti ja on johtanut siitä lähtien järjestöä *Comité vérité et justice pour Adama* (Adaman totuus- ja oikeudenmukaisuuskomitea). Adama Traorén kuoleman asiantuntijalausunnot olivat ristiriitaisia ja oikeuslaitos määräsi tuotettavaksi huhtikuussa 2019 uuden asiantuntijalausunnon.

*Adama-komitea* pyrkii lisäksi toimimaan lähiöiden hyväksi ja poliisiväkivaltaa vastaan. Se asettui Jean-Luc Mélenchonin perustaman Alistumattoman Ranskan järjestämän, Emmanuel Macronin politiikkaa vastustavan Marée populaire -mielenilmauksen johtoon ja tuki Keltaisten liivien liikettä sen ensimmäisistä viikoista lähtien.

2. kesäkuuta 2020, muutama päivä George Floydin kuoleman ja Adama Traorén uuden kuolinsyyn selvityksen julkaisemisen jälkeen, Assa Traoré ja *Comité vérité et justice pour Adama* järjestivät mielenosoituksen Pariisin tuomioistuimen edustalla. Siihen osallistui poliisin mukaan 20 000 henkilöä, järjestäjien mukaan 80 000.

Julkaisut
---------

* Traoré, Assa: *Lettre à Adama*. Paris: Éditions du Seuil, 2017. 1006502307. ISBN 978-2-02-136899-4, 2-02-136899-8. Teoksen verkkoversio (viitattu 12.6.2020).
* Traoré, Assa: *Le combat Adama*. Paris: Stock, 2019. 1101180265. ISBN 978-2-234-08739-2, 2-234-08739-2. Teoksen verkkoversio (viitattu 12.6.2020).

Lähteet
-------

1. ↑  Amélie Quentel: Assa Traoré : Le droit de savoir *Libération.fr*.  6.9.2016. Viitattu 12.6.2020. (ranskaksi)
2. ↑  Assa Traoré *La Poudre*. Nouvelles Écoutes. Viitattu 2.6.2020.
3. ↑  Sylvain Courage: 10 choses à savoir sur Assa Traoré *L'Obs*. Viitattu 12.6.2020. (ranskaksi)
4. ↑  Guillaume Vadot: Pourquoi il faut lire Lettre à Adama, de Assa Traoré et Elsa Vigoureux *Révolution Permanente*. Viitattu 12.6.2020.
5. 1 2  Adama Traoré « Mon frère a droit à la justice » *L'Humanité*.  31.8.2016. Viitattu 12.6.2020. (ranskaksi)
6. ↑  La rédaction de Mediapart: Les vœux de fraternité d’Assa Traoré *Mediapart*. Viitattu 12.6.2020. (ranskaksi)
7. ↑  Assa Traoré, une "machine de guerre" pour Adama *L'Obs*. Viitattu 12.6.2020. (ranskaksi)
8. ↑  Où est le cool ? d'Assa Traoré *Les Inrockuptibles*.  9.4.2019. Viitattu 12.6.2020. (ranskaksi)
9. ↑  "La vérité pour Adama" : Assa Traoré, la soeur devenue militante contre les violences policières *LCI*. Viitattu 12.6.2020. (ranskaksi)
10. ↑  Pascale Pascariello: Les juges relancent l’enquête sur le décès d’Adama Traoré *Mediapart*. Viitattu 12.6.2020. (ranskaksi)
11. ↑  Anna Mutelet: Marche pour Adama Traoré : avec les gilets jaunes, «l’union fait la force» *Libération.fr*.  21.7.2019. Viitattu 12.6.2020. (ranskaksi)
12. ↑  Fabien Leboucq, Anaïs Condomines: Des lacrymo ont-elles été tirées depuis les étages du tribunal de Paris, lors du rassemblement en hommage à Adama Traoré ? *Libération.fr*.  5.6.2020. Viitattu 12.6.2020. (ranskaksi)
13. ↑  En images : les personnalités présentes à la manifestation pour Adama Traoré *Konbini Arts - Photographie et arts sans filtre par Konbini*. Viitattu 12.6.2020. (ranskaksi)
14. ↑  Rachida El Azzouzi et Khedidja Zerouali: Justice pour George Floyd, pour Adama Traoré, pour tous | Portfolios *Mediapart*. Viitattu 12.6.2020. (ranskaksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Assa Traoré**.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Yhdysvallat

 |
|  |
| Muut | 
* IdRef

 |

 |